Държавен вестник, бр. 11, 2021 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  11
(4) Паричните и предметните награди при 
допълнителните (бонус) игри са за сметка на 
организатора и не могат да се формират от 
премиите джакпот при игралните автомати 
освен в случаите по чл. 8, ал. 1.
(5) Допълнителни (бонус) игри могат да се 
организират само от един организатор в една 
игрална зала или в електронна мрежа между 
две или повече игрални зали, в които игрите 
се организират от един и същ организатор.
Г л а в а  т р е т а
ОБЩИ ИГРАЛНИ УСЛОВИЯ И ПРАВИЛА 
ЗА ОРГАНИЗИРАНЕ НА ХАЗАРТНИ ИГРИ 
В ИГРАЛНО КАЗИНО
Раздел І
Общи игрални условия
Чл. 18. В игралното казино се поставят 
на видно място:
1. удостоверение за издаден лиценз – копие 
или оригинал;
2. утвърдените по чл. 17, ал. 1, т. 4 от ЗХ 
правила за организиране на хазартни игри в 
игрално казино;
3. съобщение, съдържащо информацията 
по чл. 10б от ЗХ.
Чл. 19. В игралното казино залозите се 
извършват в левове и/или друга валута, ко-
ято е вписана в издаденото на организатора 
удостоверение за издаден лиценз и е отразена 
в правилата, утвърдени по чл. 17, ал. 1, т. 4 
от ЗХ.
Чл. 20. (1) Организаторът на хазартни 
игри в игрално казино е длъжен постоянно 
да поддържа необходимата касова и банкова 
наличност, които да служат за изплащане на 
печалбите от провежданите хазартни игри.
(2) Размерът на минималната касова налич-
ност се определя съобразно броя на игралните 
маси и игралните автомати и възможностите 
за спечелване на премия джакпот. 
(3) Размерът на минималната касова на-
личност се вписва в правилата, утвърдени по 
чл. 17, ал. 1, т. 4 от ЗХ.
(4) Размерът на утвърдената минимална 
касова наличност трябва да позволява по 
всяко време изплащане на всяка спечелена 
сума в размер до 5000 лв. след приключване 
на играта.
(5) Служителите, отговарящи за организи-
рането на хазартните игри в игралното казино, 
задължително трябва да имат непрекъснат 
достъп до касовата наличност и при поиск-
ване от органите на НАП да я предоставят 
за проверка.
(6) Размерът на минималната банкова 
наличност се определя съобразно броя на 
игралните маси и игралните автомати.
(7) Размерът на минималната банкова 
наличност се вписва в правилата, утвърдени 
по чл. 17, ал. 1, т. 4 от ЗХ.
(8) Размерът на банковата наличност се 
удостоверява от организатора при поискване 
от органите на НАП в тридневен срок.
Чл. 21. (1) В игралното казино се използ-
ва игрално оборудване, което съответства 
по брой, наименование, тип, версия, про-
изводител, идентификационен номер, брой 
игрални места и вид на залога на вписаното 
в издаденото на организатора удостоверение 
за издаден лиценз и се инсталира за експло-
атация или се деинсталира във/от игралното 
казино в срок до 14 дни след получаването 
на това удостоверение.
(2) След модификация, конвертиране или 
рециклиране на игрално оборудване е не-
обходимо да бъде поставена допълнителна 
табела с информация за годината и за лицето, 
извършило модификацията, конвертирането 
или рециклирането.
Чл. 22. (1) При поискване от органите на 
НАП следва да се осигури достъп до данните 
за проведените хазартни игри в игралното 
казино.
(2) Гейм мениджърът на игралното кази-
но съхранява външни принадлежности към 
игралното оборудване (ключове и др.) и при 
извършване на проверка от органите на НАП 
ги предоставя за осигуряване на достъп до 
устройствата за текущ контрол.
Чл. 23. (1) Хазартни игри в игрално казино 
се организират на игрални маси и с игрални 
автомати. Игралното оборудване, разположено 
в игралното казино, трябва да отговаря на 
изискванията на чл. 72 от ЗХ.
(2) Игралното оборудване и джакпот систе-
мите, използвани за организиране на хазартни 
игри в игрално казино, трябва да отговарят 
на изискванията на чл. 42, ал. 1 на ЗХ.
Чл. 24. За осигуряване спазването на 
изискванията при организирането на хазарт-
ните игри в игралното казино задължително 
условие е в казиното да присъстват следните 
длъжностни лица на организатора:
1. гейм мениджър (главен инспектор игра 
в казино), който осъществява общия контрол 
и е отговорен за:
a) правилното прилагане на правилата за 
провеждане на игрите в казиното;
б) законосъобразното провеждане на иг-
рите;
в) правилното функциониране на игралното 
оборудване;
г) реда в игралното казино и действията 
на служителите;
д) решаването на възникнали спорове в 
игралното казино, свързани с провеждането 
на хазартните игри;
е) определяне на седмичния график за 
работата на служителите на казиното;
ж) ежедневното отразяване в специален 
регистър на рекламациите, направени от иг-
рачите, и възникналите инциденти;